Γεωγραφία της Σλοβενίας

Η Σλοβενία βρίσκεται στο σταυροδρόμι που συνδέει την Κεντρική και την Νοτιοανατολική Ευρώπη. Αγγίζει έτσι τις Άλπεις και συνορεύει με την Αδριατική Θάλασσα. Οι Άλπεις - συμπεριλαμβανομένων των Ιουλιανών Άλπεων, των Άλπεων Κάμνικ-Σάβινια, της οροσειράς Καραβάνκ, καθώς και η οροσειρά Ποχόριε κυριαρχούν στη βόρεια Σλοβενία κατά μήκος των μακρών συνόρων της με την Αυστρία. Οι ακτές της Σλοβενίας στην ακτή της Αδριατικής έχουν μήκος 47 χιλιομέτρων και χωρίζουν την Ιταλία στην Κροατία. Το τμήμα νότια του ποταμού Σάβα ανήκει στα Βαλκάνια Ο όρος καρστ προήλθε από το γερμανικό όνομα του οροπεδίου του Κρας (σλοβενικά: Kras‎), μια ασβεστολιθική περιοχή με υπόγεια ποτάμια, φαράγγια και σπηλιές, η οποία βρίσκεται μεταξύ της Λιουμπλιάνα και της Μεσογείου. Στην Πεδιάδα της Παννονίας στα ανατολικά και βορειοανατολικά, κατά μήκος των συνόρων με τη Κροατία και την Ουγγαρία, το τοπίο είναι ουσιαστικά επίπεδο χωρίς ιδιαίτερες υψομετρικές αλλαγές. Ωστόσο, το μεγαλύτερο μέρος του εδάφους της Σλοβενίας είναι λοφώδες ή ορεινό, ενώ σχεδόν το 90% των εδαφών της έχει υψόμετρο τουλάχιστον 200 μέτρων.

 Η τοποθεσία της Σλοβενίας είναι το σημείο όπου συναντάται η Κεντρική Ευρώπη με τη Νοτιοανατολική Ευρώπη, εκεί όπου οι Ανατολικές Άλπεις συνορεύουν με την Αδριατική Θάλασσα μεταξύ Αυστρίας και Κροατίας. Ο 15ος μεσημβρινός αντιστοιχεί περίπου με το γεωγραφικό κέντρο της Σλοβενίας. Ακολουθούν τα γεωγραφικά άκρα της Σλοβενίας: Στα βόρεια:46°52′36″N 16°13′59″E στον δήμο Σάλοβτσι. Στα νότια:45°25′19″N 15°10′0″E, στο δήμο Τσρνομέλι. Στα ανατολικά:46°28′11″N 16°36′38″E, στον δήμο Λεντάβα. Δυτικά:46°17′53″N 13°22′32″E, στο δήμο Κομπάριντ.Η μέγιστη απόσταση βορρά-νότου είναι 163 χιλιόμετρα, ενώ η μέγιστη απόσταση ανατολής-δύσης είναι 248 χιλιόμετρα. Το γεωμετρικό κέντρο της Σλοβενίας (GEOSS) βρίσκεται στις συντεταγμένες 46°07′11.8″N 14°48′55.2″E. Από το 2016, για το γεωδαιτικό σύστημα της Σλοβενίας, η περιοχή με το σήμα υψομέτρου 0 μέτρων βρίσκεται στο σταθμό εύρους παλίρροιας του Κόπερ. Μέχρι τότε, το σημείο αναφοράς ήταν το Σαρτόριο στη Τεργέστη. Σύνολο : 20.273 τ.χλμ. Χερσαία έκταση : 20.151 τ.χλμ. Υδάτινη έκταση : 122 τ.χλμ. Σύγκριση: ελαφρώς μικρότερη από το Νιου Τζέρσεϊ και τη Πελοπόννησο. Χερσαία σύνορα Σύνολο : 1.086 χιλιόμετρα Χώρες με τις οποίες συνορεύει :Με την Αυστρία: 330 χιλιόμετρα Με την Κροατία: 455 χιλιόμετρα Με την Ιταλία: 199 χιλιόμετρα Με την Ουγγαρία: 102 χιλιόμετρα Μήκος ακτογραμμής : 46.6 χιλιόμετρα Θαλάσσιες αξιώσεις :Όλη η ακτογραμμή της Σλοβενίας βρίσκεται κατά μήκος του κόλπου της Τεργέστης. Οι πόλεις κατά μήκος της σλοβενικής ακτογραμμής περιλαμβάνουν τις παρακάτω: Κόπερ Ιζόλα Πορτορόζ Πιράν Οι παραδοσιακές περιοχές της Σλοβενίας, βασιζόμενες στην διοικητική διαίρεση της Αυστρίας των Αψβούργων (Καρνιόλα, Καρινθία, Δουκάτο της Στυρίας και Παραθαλάσσια Σλοβενία) είναι οι παρακάτω: Άνω Καρνιόλα (Gorenjska, συμβολίζεται στον χάρτη ως UC) Στυρία (štajerska) (S) Πρεκμούριε (P) Καρινθία (Koroška) (C) Εσωτερική Καρνιόλα (Notranjska) (IC) Κάτω Καρνιόλα (Dolenjska) (LC) Γκορίτσια (Goriška) (G) Σλοβενική Ιστρία (Slovenska Istra) (L)Οι δύο τελευταίες συνήθως περιλαμβάνονται στην παραθαλάσσοα Σλοβενία (Primorska). Η λευκή Καρνιόλα (Bela krajina), αλλιώς μέρος της Κάτω Καρνιόλας, θεωρείται συνήθως ξεχωριστή περιοχή, όπως και η Κεντρική Κοιλάδα του Σάβου (Zasavje), η οποία διαφορετικά είναι μέρος της Άνω και Κάτω Καρνιόλας και της Στυρία. Η Παραθαλάσσια Σλοβενία δεν έχει φυσικό νησί, αλλά υπάρχει ένα σχέδιο για την κατασκευή ενός τεχνητού. Το υγρό υποτροπικό κλίμα επικρατεί στην ακτή. Το ωκεάνιο κλίμα είναι το κλίμα του μεγαλύτερου μέρους της Σλοβενίας, ενώ στα οροπέδια και τα όρη του βορρά επικρατεί ηπειρωτικό κλίμα με ήπιο προς θερμό καλοκαίρι και κρύους χειμώνες. Πάνω από τη γραμμή όπου μπορούν να αναπαραχθούν δέντρα στα υψηλότερα υψόμετρα επικρατεί υποπολικό και τουνδρικό κλίμα. Οι βροχές είναι συχνές έξω από την ακτή και ιδιαίτερα την άνοιξη. Στις Άλπεις χιονίζει συχνά το χειμώνα. Η Σλοβενία αποτελείται από μια μικρή παράκτια λωρίδα στην Αδριατική Θάλασσα στα νότια, μια αλπική ορεινή περιοχή δίπλα στην Ιταλία και την Αυστρία στα βόρεια και από ένα μείγμα από βουνά και κοιλάδες με πολλά ποτάμια στα ανατολικά. Υπάρχει μόνο ένα φυσικό νησί στη Σλοβενία: το νησί Μπλεντ στη λίμνη Μπλεντ στα βορειοδυτικά της χώρας. Η λίμνη Μπλεντ και το νησί Μπλεντ είναι ο δημοφιλέστερος τουριστικός προορισμός της Σλοβενίας. Χαμηλότερο σημείο : Αδριατική Θάλασσα 0 μέτρα (σταθμός παλίρροιας στο Κόπερ) Υψηλότερο σημείο : Όρος Τρίγκλαβ (2.864 μέτρα) Η Σλοβενία έχει διάφορους φυσικούς πόρους, όπως γαιάνθρακες, π.χ. λιγνίτη, μόλυβδο, ψευδάργυρο, οικοδομικές πέτρες, υδροηλεκτρική ενέργεια και δάση. Αρόσιμη γη : 8,53% Μόνιμες καλλιέργειες: 1.43% Άλλο: 90,04% (2005) Αρδευόμενη γη: 100 τ.χλμ. (2003) Φυσικοί κίνδυνοι: μικρές πλημμύρες και σεισμοί Ο ποταμός Σάβος μολύνεται με οικιακά και βιομηχανικά απόβλητα. Υπάρχει ρύπανση των παράκτιων υδάτων από διάφορα βαρέα μέταλλα και τοξικά χημικά. Στα δάση κοντά στο Κόπερ προκαλούνται προβλήματα από την ατμοσφαιρική ρύπανση (που προέρχεται από τα μεταλλουργικά και χημικά εργοστάσια με έδρα το Κόπερ) με αποτέλεσμα την εκδήλωση της όξινης βροχής. Ανήκει στις εξής διεθνείς συμφωνίες: Ατμοσφαιρική ρύπανση, Ατμοσφαιρική ρύπανση-Ανθεκτικοί οργανικοί ρύποι, Ατμοσφαιρική ρύπανση-Θείο 94, Βιοποικιλότητα, Κλιματική αλλαγή, Κλιματική αλλαγή-Πρωτόκολλο του Κιότο, Απειλούμενα είδη, Επικίνδυνα απόβλητα, Νόμος της Θάλασσας, Θαλάσσιο ντάμπινγκ, Απαγόρευση πυρηνικών δοκιμών, Προστασία του στρώματος του όζοντος, ρύπανση πλοίων (MARPOL 73/78), υγρότοποι, φαλαινοθηρία Υπέγραψε αλλά δεν έχει επικυρώσει: Καμία Πολυμέσα σχετικά με το θέμα Geography of Slovenia στο Wikimedia Commons